**Υποβολή τροποποιητικών - συμπληρωματικών και νέων δηλώσεων μαθημάτων για το εαρινό εξάμηνο του ακαδημαϊκού έτους 2023-2024.**

Οι τροποποιητικές - συμπληρωματικές και νέες δηλώσεις μαθημάτων

**για τους φοιτητές που παρακολουθούν πρόγραμμα σπουδών ΤΕΙ**

για το εαρινό εξάμηνο ακαδημαϊκού έτους 2023-2024

του Τμήματος Νοσηλευτικής Παράρτημα Διδυμοτείχου

**Θα πραγματοποιηθούν ηλεκτρονικά**

**στην διεύθυνση** https://uniportal.ihu.gr

εισάγοντας τον προσωπικό λογαριασμό χρήστη ηλεκτρονικής γραμματείας

(όνομα χρήστη & κωδικό πρόσβασης)

**από 14-03-2023 έως 21-03-2024.**

1. Οι φοιτητές με δική τους ευθύνη οφείλουν να δηλώσουν τα μαθήματα που επιθυμούν να παρακολουθήσουν και να εξεταστούν.

2. Μαθήματα τα οποία έχουν δηλώσει οι φοιτητές στο παρελθόν και επιθυμούν να συμμετέχουν στις εξετάσεις θα πρέπει να τα έχουν εκ νέου συμπεριλάβει στην δήλωση τους.

3. Βαθμολογία σε μάθημα το οποίο δεν έχει δηλωθεί ακυρώνεται.

4. Οι φοιτητές μπορούν να δηλώσουν τα μαθήματα που διδάσκονται στο εαρινό εξάμηνο του ακαδημαϊκού έτους 2023-2024 σύμφωνα με το ωρολόγιο πρόγραμμα.

5. Δεν μπορούν να δηλώσουν ταυτόχρονα δύο Νοσηλευτικά εργαστήρια και δύο Νοσοκομεία, πχ. Νοσηλευτικό εργαστήριο του 4ου εξαμήνου με εργαστήριο του 6ου, η Νοσοκομείο του 4ου εξαμήνου με Νοσοκομείο του 6ου και 8ου εξαμήνου.

6. Όσοι από τους φοιτητές Τεχνολογικής Εκπαίδευσης οφείλουν Πτυχιακή Εργασία και Πρακτική Άσκηση θα πρέπει επίσης με δική τους ευθύνη να την δηλώσουν.

7. Σε περίπτωση τροποποίησης του ωρολογίου προγράμματος (προσθήκη νέων μαθημάτων) θα δοθεί η δυνατότητα τροποποίησης δήλωσης χωρίς την αύξηση διδακτικών ωρών.

**Προσοχή στα εξής:**

**Οι φοιτητές που παρακολουθούν πρόγραμμα σπουδών ΤΕΙ,**

1. Δηλώνουν τα μαθήματα που διδάσκονται στο εαρινό εξάμηνο του ακαδημαϊκού έτους 2023-2024 σύμφωνα με το ωρολόγιο πρόγραμμα.

2. Την πρακτική άσκηση και την πτυχιακή εργασία τους μπορούν να την δηλώσουν μόνο όσοι καλύπτουν τις απαραίτητες προϋποθέσεις.

3. Οι ώρες της δήλωσης δεν πρέπει να υπερβαίνουν τις 34 ώρες για τους φοιτητές έως το Ζ΄ τυπικό εξάμηνο και τις 42 για τους φοιτητές επί πτυχίο.

4. Έχουν την δυνατότητα να δηλώσουν και να παρακολουθήσουν σε αντιστοιχία τα παρακάτω μαθήματα που διδάσκονται στο πρόγραμμα σπουδών Π.Ε.

* Ανατομία ΙΙ (Θ +E) ΠΕ σε αντιστοιχία με την Ανατομία ΙΙ (Θ) ΤΕ
* Φαρμακολογία (Θ) ΠΕ σε αντιστοιχία με την Φαρμακολογία (Θ) ΤΕ
* Βασικές Αρχές Νοσηλευτικής (Θ) ΠΕ σε αντιστοιχία με τις Βασικές Αρχές Νοσηλευτικής (Θ) ΤΕ
* Παθολογία Ι (Θ) ΠΕ σε αντιστοιχία με την Παθολογία Ι (Θ) ΤΕ
* Κοινοτική Νοσηλευτική Ι /Αγωγή υγείας (Θ+E) ΠΕ σε αντιστοιχία με την Κοινοτική Νοσηλευτική Ι (Θ+E)ΤΕ ή με την Αγωγή Υγείας (Θ) Τ.Ε. δεν μπορούνε όμως να διαλέξουν και τα δυο (2) μαθήματα ΤΕ συγχρόνως στο ίδιο εξάμηνο, επιλέγουν ένα από τα δύο)
* Χειρουργική Νοσηλευτική ΙΙ (Θ+Ε) ΠΕ σε αντιστοιχία με την Χειρουργική Νοσηλευτική ΙΙ (Θ+Ε) ΤΕ
* Παθολογική Νοσηλευτική ΙΙ (Θ) ΠΕ σε αντιστοιχία με την Παθολογική Νοσηλευτική ΙΙ (Θ) ΤΕ
* Παθολογική Νοσηλευτική ΙΙ (Ε) ΠΕ σε αντιστοιχία με την Παθολογική Νοσηλευτική ΙΙ (Ε) ΤΕ ή με την Γεροντολογική Νοσηλευτική (Ε) ΤΕ (δεν μπορούνε όμως να διαλέξουν και τα δυο (2) μαθήματα ΤΕ συγχρόνως στο ίδιο εξάμηνο.
* Ξένη Γλώσσα – Ορολογία “Αγγλικά” (Θ) ΠΕ σε αντιστοιχία με την Ξένη Γλώσσα – Ορολογία “Αγγλικά” (Θ) Τ.Ε.
* Επιδημιολογία – Δημόσια Υγιεινή (Θ) ΠΕ σε αντιστοιχία με την  Δημόσια Υγιεινή (Θ) Τ.Ε. ή με την Επιδημιολογία (Θ) Τ.Ε. δεν μπορούνε όμως να διαλέξουν και τα δυο (2) μαθήματα ΤΕ συγχρόνως στο ίδιο εξάμηνο, επιλέγουν ένα από τα δύο)
* Νοσηλευτική Ψυχικής Υγείας (Θ&Ε) Π.Ε. σε αντιστοιχία με την Νοσηλευτική Ψυχικής Υγείας (Θ & Ε) Τ.Ε.
* Επείγουσα Νοσηλευτική / ΜΕΘ  (Θ+Ε) Π.Ε. σε αντιστοιχία με  την Επείγουσα Νοσηλευτική (Θ+Ε) Τ.Ε.
* Νοσηλευτική Διοίκηση/ Διοίκηση Υπηρεσιών Υγείας (Θ) Π.Ε. σε αντιστοιχία με την Νοσηλευτική Διοίκηση (Θεωρία) Τ.Ε.
* Κοινοτική Νοσηλευτική ΙΙ (Θ+Ε) Π.Ε. σε αντιστοιχία με την Κοινοτική Νοσηλευτική ΙΙ (Θ+Ε) Τ.Ε.
* Διατροφή /Διαιτολόγια (Θ) Π.Ε. σε αντιστοιχία με την Διαιτητική - Διατροφή (Θ) Τ.Ε.
* Νοσηλευτική Φροντίδα Ηλικιωμένων (Θ) σε αντιστοιχία με την Γεροντολογική Νοσηλευτική ΙΙ (Θ) Τ.Ε.
* Οικονομία Υγείας σε αντιστοιχία με την Οικονομία Υγείας (Θ) Τ.Ε.

**\*Όλοι οι φοιτητές αφού ολοκληρώσουν την ηλεκτρονική τους δήλωση, θα πρέπει να την εκτυπώσουν και να την κρατήσουν στο προσωπικό τους αρχείο.**